Diari Oficial de la Generalitat Valenciana


Sumari del DOGV 6196, del 01-02-2010 (2009/14443)

Notificació de la sentència dictada en el judici verbal de desnonament 000298/2009.
-----------------------------------------------------------------------------------

### Dades del document

Número de DOGV
:   6196

Data del DOGV
:   01-02-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14784


Data del document
:   21-09-2009

Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal de desnonament 000298/2009. [2009/14529]  
Judici verbal (desnonament per falta de pagament) 000298/2009  
Part demandant: Josefina Ribes Jiménez.   
Part demandada: Milagro del Socorro Arambulo Cruz i Carlos Alberto Huarhua Caycho.   
Sobre: verbals arrendaticis.   
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació de la sentència als demandats en rebel·lia i que és del tenor literal següent:   
«Sentència número 166/09   
Jutgessa que la dicta: Mª Ángeles Barona Arnal.  
Lloc: València.   
Part demandant: Josefina Ribes Giménez.  
Advocat: -   
Procurador: José Vicente Ferrer Ferrer.   
Part demandada: Milagro del Socorro Arambulo Cruz i Carlos Alberto Huarhua Caycho.   
Advocat: -  
Procurador: -   
Objecte del judici: verbals arrendaticis.   
València, 18 de setembre de 2009   
Mª Ángeles Barona Arnal, magistrada jutgessa del Jutjat número 27 de València, ha vist i examinat aquestes actuacions seguides en aquest Jutjat amb el número 298/09, incoades per demanda de judici verbal de desnonament per falta de pagament de renda i quantitats assimilades, promogut pel procurador dels tribunals José Vicente Ferrer Ferrer, en nom i representació de Josefina Ribes Giménez i amb la direcció del lletrat Juan Enrique Pérez, contra Milagro del Socorro Arambulo Cruz i Carlos Alberto Huarhua Caycho, en situació processal de rebel·lia, s'ha dictat aquesta resolució amb els següents,   
Antecedents de fet   
Primero. El procurador José Vicente Ferrer Ferrer en nom i representació de Josefina Ribes Giménez va presentar demanda de judici verbal de desnonament per falta de pagament de la renda contra Milagro del Socorro Arambulo Cruz i Carlos Alberto Huarhua Caycho, en la qual després d'exposar els fets i fonaments de dret que estimava aplicables suplica que es dicte sentència per la qual es declare el desnonament de la part demandada de l'immoble objecte de la litis, amb l'advertència de llançament si no el desallotja dins del termini legal i amb expressa condemna de les costes a la part demandada.   
Segon. Una vegada admesa a tràmit la demanda, van ser convocades les parts a judici, en el qual la part actora es va ratificar en la demanda. La part demandada no va comparéixer en l'acte de la vista. Es va sol·licitar la recepció del plet a la prova i, practicada l'acordada, la documental, quedaren les actuacions sobre la mesa per a dictar aquesta resolució.   
Tercer. En la tramitació d'aquest procediment s'han observat les prescripcions legals vigents.   
Fonaments de dret   
Primer. L'acció que s'exercita, és la de desnonament per incompliment d'una de les obligacions, el pagament de la renda, del contracte d'arrendament subscrit a l'empara del principi de l'autonomia de la voluntat previst en l'article 1255 del Codi Civil. En aquest cas, segons el que s'acredita en la documental, la demandada endeuta les rendes corresponents als mesos de desembre de 2008 i gener i febrer de 2009, sent-ne la renda mensual de 650 € , per la qual cosa en la data d'interposició de la demanda s'endeutaven 1950 €, impagament de la renta que ha persistit fins a la data de celebració de la vista, i l'import de les rendes endeutades en data de la vista ascendix a 6.500 €, la qual cosa comporta considerar resolt el contracte bilateral o sinal·lagmàtic celebrat, per l'incompliment d'una de les parts de les obligacions que li són pròpies per aquest contracte, i es legitima ad causam a l'arrendador a exercitar l'acció de desnonament, segons l'article 27.2.a de la Llei d'Arrendaments Urbans. En cap cas, la rebel·lia de la part demandada pot ser equiparada a l'assentiment, per la qual cosa a l'empara del que estableix l'article 217 de la Llei d'Enjudiciament Civil, continua per a la part demandant la càrrega de la prova, cosa que ha aconseguit mitjançant els documents privats no impugnats, i que constitueixen prova d'allò en aquests reflectit, a l'empara del que estableix l'article 1225 del Codi Civil. Així mateix l'article 440.3 de la Llei d'Enjudiciament Civil estableix que la incompareixença de la part demandada a la vista comportarà que es declare el desnonament sense més tràmit. Per tot això, la demanda ha de ser estimada, i pertoca el desnonament sol·licitat, resolent el contracte, amb l'advertència a la part demandada de llançament per part de la comissió judicial en el cas de no abandonar voluntàriament l'habitatge.   
Segon. Pel que fa a les costes processals, aquestes s'han d'imposar a la part demandada, en ser estimada de forma íntegra la demanda, conforme al criteri del venciment que regeix en el nostre Dret Processal Civil, recollit expressament amb caràcter general en l'article 394 de la Llei d'Enjudiciament Civil.   
Per això, vists els preceptes legals esmentats i tots altres que hi són aplicables de manera general i pertinent.   
Dispositiva   
Estime íntegrament la demanda interposada pel procurador José Vicente Ferrer Ferrer, en nom i representació de Josefina Ribes Giménez contra Milagro del Socorro Arambulo Cruz i Carlos Alberto Huarhua Caycho, i declare resolt el contracte d'arrendament de data 10 de juny de 2008, subscrit per les parts sobre l'habitatge situat al carrer de Benifaió, número 22, 4t. pis, porta 18, de València, amb l'advertència de llançament en cas de no abandonar voluntàriament l'habitatge a la part demandada, tot això amb imposició a la demandada de les costes causades.   
Contra aquesta sentència es pot interposar un recurs d'apel·lació que s'ha de preparar davant d'aquest Jutjat dins del termini de cinc dies, que serà substanciat i resolt per l'Audiència Provincial de València (455 LEC). El recurs es prepararà mitjançant un escrit presentat davant d'aquest Jutjat dins del termini de cinc dies hàbils comptadors des de l'endemà de la notificació, limitat a esmentar la resolució objecte d'apel·lació, on es manifeste la voluntat d'interposar-hi un recurs i s'indiquen els pronunciaments que s'impugnen (art. 457.2 LEC). Perquè siga admés cal que s'acredite que s'han pagat les rendes vençudes i les que d'acord amb el contracte haja de pagar de bestreta (art. 449 LEC).   
Aquesta és la meua sentència, que pronuncie, mane i firme».   
València, 21 de setembre de 2009.- La secretària judicial: Carmen Sebastián Sanz.